**Αθήνα:** 09.12.2024

**ΑΝΑΚΟΙΝΩΣΗ**

9-20/12 υποβολή δικαιολογητικών (β΄ στάδιο) από τους υποψηφίους της 6Κ/2024

**Από σήμερα Δευτέρα, 9 Δεκεμβρίου στις 8 π.μ. έως τις 20 του ίδιου μήνα στις 2μ.μ. θα πρέπει οι  υποψήφιοι να υποβάλλου**ν ηλεκτρονικά τα απαιτούμενα  δικαιολογητικά**(Β΄ Στάδιο)**της προκήρυξης  6Κ/2024 του ΑΣΕΠ (Φ.Ε.Κ. 44/τ. Α.Σ.Ε.Π./8.10.2024) **που αφορά στην πλήρωση συνολικά 1.592 θέσεων μόνιμου προσωπικού και προσωπικού με σχέση εργασίας Ιδιωτικού Δικαίου Αορίστου Χρόνου των κατηγοριών Πανεπιστημιακής, Τεχνολογικής, Δευτεροβάθμιας και Υποχρεωτικής Εκπαίδευσης σε φορείς του Δημοσίου αποκλειστικά από άτομα με ποσοστό αναπηρίας τουλάχιστον  50%**  σύμφωνα με τις διατάξεις των άρθρων 6 και 28 του ν. 4765/2021.

Αυτό αφορά στους υποψηφίους που περιλαμβάνονται στους πίνακες της παρούσας Ανακοίνωσης, οι οποίοι, ανά κλάδο/ειδικότητα, προηγούνται στους πίνακες κατάταξης με βάση τη συνολική τους βαθμολογία, σύμφωνα με τα δηλωθέντα στην ηλεκτρονική τους αίτηση στοιχεία. Αυτό είναι αναγκαίο να γίνει προκειμένου  να καταρτιστούν οι προσωρινοί πίνακες κατάταξης και διοριστέων της προκήρυξης 6Κ/2024 του ΑΣΕΠ (Φ.Ε.Κ. 44/τ. Α.Σ.Ε.Π./8.10.2024).

Δείτε [εδώ](https://info.asep.gr/node/75179) τους πίνακες.

**Υποβολή Δικαιολογητικών - Β΄ Στάδιο**

Όσοι υποψήφιοι κληθούν από το ΑΣΕΠ και η αίτησή τους είναι σε κατάσταση «Αναμονή δικαιολογητικών», θα πρέπει να προβούν στις παρακάτω ενέργειες:

* Να εισέλθουν στις ηλεκτρονικές υπηρεσίες του ΑΣΕΠ.
* Να καταχωρίσουν στις αντίστοιχες καρτέλες του Μητρώου (από τη διαδρομή: Ηλεκτρονικές Υπηρεσίες > Μητρώο) τα απαραίτητα κατά περίπτωση δικαιολογητικά (ΠΑΡΑΡΤΗΜΑ Α΄).
* Σε περίπτωση που κάποιο προσόν/κριτήριο/ιδιότητα δεν αντιστοιχεί σε κάποια από τις καρτέλες του Μητρώου, αυτό καταχωρίζεται στην καρτέλα «Άλλο». Τα αρχεία των παραπάνω δικαιολογητικών επισυνάπτονται σε μορφή pdf, jpg, ή tif μεγέθους έως 2ΜΒ. Διευκρινίζεται ότι οι υποψήφιοι που διαθέτουν αρχεία μεγαλύτερα των 2MB, μπορούν να τα χωρίσουν σε μικρότερα αρχεία μεγέθους έως 2MB έκαστο και να τα επισυνάψουν στις αντίστοιχες εγγραφές. Σημειώνεται ότι σε κάθε εγγραφή μπορούν να επισυναφθούν έως και τρία αρχεία. Οι υποψήφιοι που διαθέτουν περισσότερα αρχεία πρέπει να προσθέσουν πλέον της μίας εγγραφής και να τα επισυνάψουν.
* Να επιλέξουν την ηλεκτρονική αίτηση της εν λόγω προκήρυξης (από τη διαδρομή: Πολίτες > Ηλεκτρονικές Υπηρεσίες > Αίτηση) και να πατήσει το κουμπί «Επεξεργασία».

**Σημείωση: Κατά την επεξεργασία της αίτησης του Β΄ Σταδίου δεν επιτρέπονται μεταβολές στο περιεχόμενο των πεδίων που καταχωρίστηκαν κατά το Α΄ Στάδιο.**

* Σε περίπτωση που οι υποψήφιοι επιθυμούν να διορθώσουν στο Μητρώο τους εγγραφές ή/και τα συνημμένα σε αυτές δικαιολογητικά, τις οποίες έχουν ήδη επικαλεστεί στην ηλεκτρονική τους αίτηση, πρέπει αφού ολοκληρώσουν τις αναγκαίες διορθώσεις, να τις επικαλεστούν εκ νέου στην ηλεκτρονική τους αίτηση.
* Οι υφιστάμενες εγγραφές του Μητρώου μπορούν να επαναχρησιμοποιηθούν (επικληθούν) εφόσον είναι ορθές. Αυτό σημαίνει ότι δεν χρειάζεται να δημιουργείτε νέες ανά προκήρυξη.

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |